Държавен вестник, бр. 14, 2023 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  14
1. разработва или участва в разработването 
на проекти на нормативни актове, които са 
свързани с безопасността на движението по 
пътищата;
2. извършва периодично наблюдение върху 
съответствието на националната правна рамка 
в сферата на безопасността на движението 
по пътищата с правото на Европейския съюз 
и анализира правилното им транспониране;
3. разработва и предлага на Министерския 
съвет проект на Национална стратегия за 
безопасност на движението по пътищата и 
планове за действие към нея;
4. осъществява координация, наблюдение, 
анализ и оценка при изпълнението на мер-
ките, предвидени в Националната стратегия 
за безопасност на движението по пътищата 
и плановете за действие към нея;
5. одобрява годишни план-програми, при-
ема годишни доклади за изпълнение на по-
литиката по безопасност на движението по 
пътищата, разработени на областно ниво, и 
дава задължителни предписания за привежда-
нето им в съответствие с нормативните актове, 
стратегическите документи и плановете към 
тях, както и за съответствие с методическите 
указания за изготвянето им;
6. утвърждава правила за дейността и 
състава на областните комисии и правила за 
дейността на общинските комисии по без­
опасност на движението по пътищата;
7. изготвя годишен доклад до Министерския 
съвет за състоянието на безопасността на 
движението по пътищата и за изпълнението 
на Националната стратегия за безопасност 
на движението по пътищата;
8. самостоятелно или съвместно с органите, 
компетентни по безопасността на движението 
по пътищата, разработва и утвърждава насоки, 
критерии и методически указания;
9. предлага на Българския институт за 
стандартизация разработване и приемане 
на стандарти, свързани с осъществяване на 
политиката за безопасност на движението 
по пътищата, и участва в изработването и 
актуализирането на проекти на стандарти в 
рамките на своите правомощия;
10. дава препоръки на отговорните ин-
ституции относно прилагането на мерки за 
повишаване на безопасността на движението 
по пътищата при изпълнението на нормативно 
определените им задължения, както и такива, 
произтичащи от стратегически документи и 
планове към тях, стандарти, правила, наръчни-
ци, критерии, насоки и методически указания;
11. председателства Държавно-обществена-
та консултативна комисия по проблемите на 
безопасността на движението по пътищата и 
организира дейността є;
12. изисква информация и предоставя стано-
вища по разработените програми за обучение 
за безопасност на движението по пътищата, 
включително за използваните учебници и 
учебни помагала;
13. организира, координира и подпомага 
изпълнението на проекти в областта на без-
опасността на движението по пътищата, фи-
нансирани със средства от държавния бюджет, 
от структурните и инвестиционните фондове 
на Европейския съюз и от други източници; 
14. анализира действащата правна рамка 
за използването на интелигентни транспортни 
системи за управление и контрол на трафика 
и предлага мерки за внедряването им; 
15. организира, провежда и участва в ини-
циативи, включително медийни, информаци-
онни и образователни кампании, в областта 
на безопасността на движението по пътищата; 
16. осъществява сътрудничество с Евро-
пейската комисия, с компетентните органи на 
други държави и с международни организации 
по въпроси, свързани с безопасността на дви-
жението по пътищата, и оценява изпълнението 
на задължения, произтичащи от членството 
на Република България в Европейския съюз, 
в областта на безопасността на движението 
по пътищата; 
17. осъществява сътрудничество с научните 
и академичните среди, гражданското обще-
ство и икономическите субекти по въпросите, 
свързани с безопасността на движението по 
пътищата;
18. издава наказателни постановления на 
основание чл. 56, ал. 3, т. 1а от Закона за 
пътищата;
19. участва като заместник-председател 
в Съвета по интелигентните транспортни 
системи към министъра на транспорта и 
съобщенията;
20. съвместно с министъра на транспорта 
и съобщенията и с министъра на регионал-
ното развитие и благоустройството осъщест-
вява държавната политика за развитието и 
управлението на безопасността на пътната 
инфраструктура;
21. планира и извършва цялостна оценка 
на безопасността на пътната мрежа; 
22. планира, организира и извършва про-
верки относно състоянието и характеристи-
ките на пътната инфраструктура по чл. 19б, 
ал. 1, т. 3 от Закона за пътищата, проверки 
по чл. 164в, ал. 1, т. 17 и чл. 164г, ал. 1 от 
Закона за движението по пътищата и издава 
препоръки и предписания за отстраняване при 
констатирано неизпълнение в предвидените 
от закона случаи;
23. съгласува документите по чл. 19а, ал. 2, 
т. 1 от Закона за пътищата;
24. подпомага изпълнението и осъществя-
ва контрол на процедурите по чл. 36б, ал. 1, 
т. 2 – 5 от Закона за пътищата;
25. организира воденето на Регистър на 
одиторите по пътна безопасност по чл. 36з1, 
ал. 1 от Закона за пътищата;
26. може да сключва споразумения с 
кметовете на общини в Република България 
за финансиране на проекти на общините за 
възлагане извършването на одити по пътна 
безопасност, за целенасочени инспекции и 
за мерки за преки коригиращи действия,